Държавен вестник, бр. 23, 2022 г., стр. 179

БРОЙ  23	
Д Ъ Р Ж А В Е Н  В Е С Т Н И К 	
СТР.  179  
4.5. Връзки с други вътрешни правила, поли-
тики и процедури 
4.5.1. Актюерският доклад следва да съдър-
жа оценка на степента, до която цялостната 
подписваческа политика на застрахователя, 
съответно презастрахователя, е в съответствие 
с други приложими политики.
4.5.2. Актюерският доклад следва да включ-
ва становище относно съответствието на 
цялостната подписваческа политика с рис-
ковата му стратегия, презастрахователните 
споразумения и техническите резерви.
Подраздел трети 
Становище относно презастрахователните 
споразумения и ефективността им
1. В актюерския доклад трябва да се включи 
становище относно адекватността и ефектив-
ността на презастрахователните споразумения, 
като отговорният актюер следва да обсъди и 
следните въпроси:
1.1. съответствието на презастрахователни-
те договори на застрахователя, съответно на 
презастрахователя, с рисковата му стратегия 
и с подписваческата му политика; 
1.2. ефекта на презастраховането върху 
определянето на техническите резерви след 
приспадане на презастраховането;
1.3. ефективността на презастраховател-
ните договори на застрахователя, съответно 
на презастрахователя, за намаляване на про-
менливостта на неговите собствени средства;
1.4. оценка на кредитното състояние на 
презастрахователните му съконтрагенти. 
2. В становището относно адекватността на 
презастрахователните договори отговорният 
актюер следва да включи оценка на това, как 
презастрахователното покритие, в това число 
покритие от схеми със специална цел за алтер-
нативно прехвърляне на застрахователен риск, 
може да реагира в поредица от стрес сценарии, 
като експозиция на портфейла към щетимост 
в резултат на катастрофични събития, към 
натрупване на риск, към неплатежоспособност 
на презастрахователи или към изчерпване на 
презастрахователното покритие.
3. Ако отговорният актюер идентифицира 
недостатъци по отношение адекватността на 
презастрахователните споразумения, в актю-
ерския доклад трябва да се опишат препоръ-
ки за подобряване на презастрахователните 
договори, включително действия, които биха 
могли да доведат до:
3.1. премахване на несъответствия в пре-
застрахователното покритие;
3.2. намаляване на риска от неизпълнение 
от страна на презастрахователни контрагенти; 
3.3. разширяване на презастрахователно-
то покритие по отношение на съществени 
рискове.
4. Становището следва да съдържа обоснов-
ка за начина, по който е формирано. 
Подраздел четвърти 
Подпомагане на управлението на риска 
1. В актюерския доклад следва да се опи­
шат сферите, в които отговорният актюер 
е имал съществен принос по отношение на 
управление на риска:
1.1. моделиране на риска в основата на 
изчисляването на капиталовите изисквания; 
1.2. разпознаване на съществени отклоне-
ния в рисковия профил на застрахователя или 
съответно презастрахователя спрямо допус-
канията, стоящи в основата на стандартната 
формула;
1.3. процесът на собствена оценка на рис­ка 
и платежоспособността, включително мне-
нието по отношение на използваните стрес 
сценарии;
1.4. ролята на отговорния актюер и при-
носът му по отношение на вътрешния модел.
2. Актюерският доклад може да съдържа 
обобщение на основните резултати от горе­
споменатите действия, като в подобни случаи 
следва да се предоставят уместни препратки 
към доклада на функцията по управление на 
риска.“
Преходни и заключителни разпоредби
§ 17. Годишният актюерски доклад за от-
четната 2021 г. се изготвя по досегашния ред.
§ 18. Наредбата е приета с Решение № 232-Н 
от 8.03.2022 г. на Комисията за финансов 
надзор.
Председател:  
Бойко Атанасов
1687